CELEX: 62020CN0110
Language: sk
Date: 2020-02-27 00:00:00
Title: Vec C-110/20: Návrh na začatie prejudiciálneho konania, ktorý podal Consiglio di Stato (Taliansko) 27. februára 2020 – Regione Puglia/Ministero dell’Ambiente e della Tutela del Territorio e del Mare a i.

27.7.2020   
            
            
               SK
            
            
               Úradný vestník Európskej únie
            
            
               C 247/5
            
         
      Návrh na začatie prejudiciálneho konania, ktorý podal Consiglio di Stato (Taliansko) 27. februára 2020 – Regione Puglia/Ministero dell’Ambiente e della Tutela del Territorio e del Mare a i.
      (Vec C-110/20)
      (2020/C 247/08)
      Jazyk konania: taliančina
      
         Vnútroštátny súd, ktorý podal návrh na začatie prejudiciálneho konania
      
      Consiglio di Stato
      
         Účastníci konania pred vnútroštátnym súdom
      
      
         Žalobkyňa: Regione Puglia
      
         Žalovaní: Ministero dell’Ambiente e della Tutela del Territorio e del Mare, Ministero dei beni e delle attività culturali e del turismo, Ministero dello Sviluppo Economico, Presidenza del Consiglio dei Ministri, Commissione tecnica di verifica dell’impatto ambientale
      
         Prejudiciálna otázka
      
      Má sa smernica 94/22/ES Európskeho parlamentu a Rady z 30. mája 1994 (1) vykladať v tom zmysle, že bráni vnútroštátnej právnej úprave, aká je predmetom prejednávanej veci, ktorá na jednej strane uvádza, že na účely vydania povolenia na prieskum uhľovodíkov je optimálna oblasť s konkrétnou rozlohou, ktorá sa sprístupňuje na určité časové obdobie – v danom prípade ide o oblasť o rozlohe 750 kilometrov štvorcových na šesť rokov –, na druhej strane umožňuje uvedené limity prekročiť prostredníctvom vydania viacerých povolení na prieskum v priľahlých oblastiach rovnakému subjektu, a to za predpokladu, že ich vydanie je výsledkom samostatných správnych konaní?
      
         (1)  Smernica 94/22/ES Európskeho parlamentu a Rady z 30. mája 1994 o podmienkach udeľovania a používania povolení na vyhľadávanie, prieskum a ťažbu uhľovodíkov (Ú. v. ES L 164, 1994, s. 3; Mim. vyd. 06/002, s. 262).